b'\n_START_ARTICLE_\nKrebsov cikel\n_START_PARAGRAPH_\nCikel citronske kisline (poznan tudi pod imenom cikel trikarboksilnih kislin ali Krebsov cikel - imenovan po Hansu Aldolfu Krebsu, ki je prvi prepoznal cikel) je zaporedje ve\xc4\x8d kemijskih reakcij, ki potekajo v \xc5\xbeivih celicah, pri tem pa uporabljajo kisik kot del celi\xc4\x8dnega metabolizma. V aerobnih organizmih je cikel citronske kisline del metabolne poti, ki je vklju\xc4\x8dena v kemijske spremembe ogljikovih hidratov, ma\xc5\xa1\xc4\x8dob in beljakovin v ogljikov dioksid in vodo, nastane pa tudi energija._NEWLINE_Krebsov cikel je drugi od treh metabolnih poti, ki so vklju\xc4\x8dene v katabolizem energijske molekule in nastanek ATP. Druga dva procesa sta glikoliza in oksidativna fosforilacija. Reakcije Krebsovega cikla potekajo pri evkariontih v mitohondrijskem matriksu, pri prokariontih pa v citoplazmi._NEWLINE_Cikel citronske kisline omogo\xc4\x8da tudi nastanek prekurzorjev za \xc5\xa1tevilne spojine, kot so aminokisline, in nekatere od teh reakcij so zelo pomembne v celicah, kjer se dogaja fermentacija.'